CELEX: 62012TN0461
Language: et
Date: 2012-10-19 00:00:00
Title: Kohtuasi T-461/12: 19. oktoobril 2012 esitatud hagi — Flughafen Lübeck versus komisjon

8.12.2012   
            
            
               ET
            
            
               Euroopa Liidu Teataja
            
            
               C 379/29
            
         19. oktoobril 2012 esitatud hagi — Flughafen Lübeck versus komisjon
   (Kohtuasi T-461/12)
   2012/C 379/50
   Kohtumenetluse keel: saksa
   
      Pooled
   
   
      Hageja: Flughafen Lübeck GmbH (Lübeck, Saksamaa) (esindajad: advokaadid M. Núñez Müller, J. Dammann de Chapto ja T. Becker)
   
      Kostja: Euroopa Komisjon
   
      Nõuded
   
   Hageja palub Üldkohtul:
   
               —
            
            
               tühistada komisjoni 22. veebruari 2012. aasta otsus algatada Euroopa Liidu toimimise lepingu artikli 108 lõikega 2 ettenähtud ametlik uurimismenetlus seoses riigiabiga SA.27585 (2012/C) (2012/NN) ja SA.31149 (2012/C) (ex 2012/NN) (ELT 2012, C 241, lk 56) osas, milles sellega algatatakse ametlik uurimismenetlus hageja 2006. aasta tasumäärade suhtes;
            
         
               —
            
            
               tühistada eespool punktis 1 nimetatud otsus osas, milles sellega kohustatakse Saksamaa Liitvabariiki määruse (EÜ) nr 659/1999 (1) artikli 10 lõike 3 kohaselt vastama otsuses nõutud teabe esitamise korraldusele seoses hageja 2006. aasta tasumääradega;
            
         
               —
            
            
               mõista kohtukulud välja komisjonilt.
            
         
      Väited ja peamised argumendid
   
   Hagi põhjenduseks esitab hageja kuus väidet.
   
               1.
            
            
               Esimene väide: Saksamaa Liitvabariigi kaitseõiguste rikkumine
               
                           —
                        
                        
                           Esimese väite raames leiab hageja, et komisjon rikkus Saksamaa Liitvabariigi kaitseõigusi, kui ta algatas ametliku uurimismenetluse seoses tasumääradega, ilma et need oleksid olnud esialgse uurimismenetluse esemeks. Hageja väidab siinkohal, et ta võib Saksamaa Liitvabariigi kaitseõiguste rikkumisele tugineda vastavalt Üldkohtu praktikale, millest tulenevalt tuleb vaidlustatud otsus (osaliselt) tühistada.
                        
                     
         
               2.
            
            
               Teine väide: hoolika ja erapooletu uurimise kohustuse rikkumine
               
                           —
                        
                        
                           Teises väites leiab hageja, et komisjon rikkus hoolika ja erapooletu uurimise kohustust, kui ta algatas ametliku uurimismenetluse tasumäärade osas, andmata aga Saksamaa Liitvabariigile või hagejale võimalust esitada esialgses uurimismenetluses enda seisukohad selle väidetava vastuolu kohta riigiabi eekirjadega.
                        
                     
         
               3.
            
            
               Kolmas väide: ELTL artikli 108 lõigete 2 ja 3 ning määruse nr 659/1999 artiklite 4, 6 ja artikli 13 lõike 1 rikkumine
               
                           —
                        
                        
                           Kolmandas väites väidab hageja, et komisjon rikkus ELTL artikli 108 lõikeid 2 ja 3 ning määruse nr 659/1999 artikleid 4, 6 ja artikli 13 lõiget 1, kuna ta ei viinud tasumäärade osas läbi nimetatud õigusnormides ettenähtud kaheastmelist riigiabi uurimismenetlust, mis koosneb esialgsest uurimismenetlusest ja ametlikust uurimismenetlusest.
                        
                     
         
               4.
            
            
               Neljas väide: ELTL artikli 107 lõike 1 rikkumine
               
                           —
                        
                        
                           Neljanda väite raames toob hageja esile, et komisjon rikkus ELTL artikli 107 lõiget 1, kui ta asus seisukohale, et tasumääradega antakse riigiabi. Hageja arvates ei oleks komisjon tohtinud tasumäärade valikulisust tuletada asjaolust, et need kehtivad üksnes lennujaama kasutajate suhtes. Lisaks on hageja seisukohal, et komisjon ei oleks tohtinud asuda seisukohale, et tegemist on riiklike tasumääradega, sest tasumäärade vastuvõtmisel oli hageja peamises osas eraomandis.
                        
                     
         
               5.
            
            
               Viies väide: põhjendamiskohustuse rikkumine
               
                           —
                        
                        
                           Hageja arvates rikkus komisjon lisaks ELTL artikli 296 lõiget 2, kuna ta ei põhjendanud piisavalt ametliku uurimismenetluse algatamist 2006. aasta tasumäärade suhtes.
                        
                     
         
               6.
            
            
               Kuues väide: määruse nr 659/1999 artikli 10 lõigete 2 ja 3 rikkumine
               
                           —
                        
                        
                           Kuuenda väite raames toob hageja esile, et komisjon rikkus määruse nr 659/1999 artikli 10 lõikeid 2 ja 3, kui ta tegi Saksamaa Liitvabariigi suhtes tasumäärade osas teabe esitamise korralduse määruse nr 659/1999 artikli 10 lõike 3 tähenduses, ilma et ta oleks eelnevalt esitanud Saksamaa Liitvabariigile taotluse teabe saamiseks määruse nr 659/1999 artikli 10 lõike 2 tähenduses.
                        
                     
         
      (1)  Nõukogu 22. märtsi 1999. aasta määrus (EÜ) nr 659/1999, millega kehtestatakse üksikasjalikud eeskirjad EÜ asutamislepingu artikli 93 kohaldamiseks (EÜT L 83, lk 1; ELT eriväljaanne 08/01, lk 339).